Návrh ZMLUVY: **Uchádzač predloží tento záväzný návrh Zmluvy na „Tlač a dodávku cestovných lístkov“ (doplnený o údaje IBA v hlavičke zmluvy – s číslom Zmluvy, doplnená časť Dodávateľ a podpísaný štatutárnym orgánom) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Zmluvy v potrebnom počte rovnopisov.**

**Zmluva na „Tlač a dodávku cestovných lístkov“**

 uzavretá v zmysle zákona č. 513/1991 Zb. Obchodného zákonníka v znení neskorších predpisov evidovaná u Dodávateľa pod č. ............................................

u Objednávateľa pod č...................... /2019(ďalej len „zmluva“)

**zmluvné strany:**

Dodávateľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba :

IČO:

IČ DPH:

Bankové spojenie:

č. účtu:

IBAN :

BIC :

Telefón / Fax:

Email:

Internetová adresa:

(ďalej len „dodávateľ“)

a

Objednávateľ:

Názov firmy: Dopravný podnik mesta Košice, akciová spoločnosť

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Mgr. Marcel Čop, predseda predstavenstva

 Ing. Vladimír Padyšák, člen predstavenstva a generálny riaditeľ

 Ing. Jozef Gima, člen predstavenstva

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK 3611110000006610186006

BIC/SWIFT : UNCRSKBX

Kontaktná osoba: Ing. Alžbeta Hézselyová,
 Odd.PaPK – vedúca oddelenia

Telefón : +421 0905 652 057

E-mail : alzbeta.hezselyova@dpmk.sk

Internetová adresa : www.dpmk.sk

(ďalej len „objednávateľ“)

(ďalej spoločne tiež len „*Zmluvné strany*“ alebo jednotlivo „*Zmluvná strana*“)

**Článok I.**

**Preambula**

Táto zmluva sa uzatvára na základe výsledku prieskumu trhu vyhodnoteného dňa --.--. 2019.

**Článok II.**

**Predmet plnenia**

* 1. Predmetom tejto zmluvy je záväzok dodávateľa riadne, včas a za podmienok v tejto zmluve uvedených objednávateľovi spracovať grafický návrh jednorazových cestovných lístkov, zabezpečenie ich tlače, vrátane ich balenia a dodania do miesta určenia.
	2. Dodávateľ sa zaväzuje previesť na objednávateľa autorské práva ku grafickému návrhu spolu s prvou dodávkou hotových cestovných lístkov, ako aj vlastnícke právo k jednorazovým cestovným lístkom.
	3. Grafický podklad k návrhu odovzdá dodávateľ objednávateľovi s poslednou dodávkou hotových cestovných lístkov.
	4. Celkové množstvo činí 11 000 000 kusov (slovom - jedenásťmiliónov) jednorazových papierových cestovných lístkov.
	5. Tlač údajov cestovného lístka (číslo lístka, druh, platnosť lístka, cena ) sa realizuje vždy až na základe konkrétnej čiastkovej objednávky na požadovaný počet kusov cestovných lístkov, ktorú objednávateľ odošle poskytovateľovi poštou prípadne elektronicky. Oprávnená osoba za poskytovateľa obratom objednávku potvrdí (druh a lehotu dodania) elektronicky.
	6. Poskytovateľ udeľuje objednávateľovi na predmet plnenia licenciu na každé v čase uzavretia zmluvy známe použitie diela (grafických návrhov), najmä na vyhotovenie rozmnoženiny diela vydaním tlačou, rozširovanie diela a jeho rozmnoženín, sprístupňovanie diela verejnosti, spracovanie diela a verejného vystavenia diela alebo jeho časti. Licencia sa udeľuje vo vzťahu k dielu ako celku ako aj k akejkoľvek jeho časti.
	7. Dodávateľ udeľuje objednávateľovi touto zmluvou výhradnú licenciu. Dodávateľ nesmie udeliť tretej osobe licenciu na spôsob použitia diela udelený touto zmluvou a je povinný sám sa zdržiavať použitia diela spôsobom, na ktorý udelil objednávateľovi výhradnú licenciu, pokiaľ v tejto zmluve nie je uvedené inak.
	8. Dodávateľ udeľuje objednávateľovi licenciu v neobmedzenom rozsahu (územný alebo vecný) do vyčerpania zásob cestovných lístkov vyplývajúcich z tejto zmluvy.
	9. Dodávateľ vyhlasuje, že je oprávnený udeliť objednávateľovi licenciu podľa tejto zmluvy, že neporušuje práva tretích osôb ani všeobecne záväzné právne predpisy a nie je mu známe, že by plnením tejto zmluvy k takémuto porušeniu mohlo dôjsť.

 **Článok III.**

**Miesto a čas plnenia**

* 1. Dodávky cestovných lístkov budú realizované na základe čiastkových objednávok podľa článku II bod 5 tejto zmluvy. Objednávka bude obsahovať požadované množstvo cestovných lístkov, ktoré majú byť vytlačené, jednotkovú cenu, termín a miesto dodania, presnú technickú špecifikáciu a farebné prevedenie. Objednávky budú vystavované podľa prevádzkových potrieb objednávateľa.
	2. Dodávateľ sa zaväzuje dodať predmet dohody pri prvej dodávke v najkratšom možnom termíne t.j. 22 kalendárnych dní, pri ďalších dodávkach predmetu plnenia bude dodaný v lehote 14 kalendárnych dní odo dňa doručenia objednávky.
	3. Dodanie specimenov s použitím série a s nulovým číslovaním dodá dodávateľ na základe objednávok objednávateľa a **nezapočítavajú** sa do celkového objemu predmetu plnenia.
	4. Miestom dodania predmetu plnenia je Dopravný podnik mesta Košice, akciová spoločnosť Bardejovská č. 6, 043 29 Košice – Referát predpredaja - odbyt.
	5. Dodávateľ preukázateľným spôsobom oznámi objednávateľovi najmenej 3 (tri) pracovné dni vopred deň dodania predmetu plnenia. Kontaktnou osobou objednávateľa je: Ing. Alžbeta Hézsélyová.

**Článok IV.**

**Zmluvná cena**

1. Cena je stanovená na základe cenovej ponuky dodávateľa zo dňa .....................2019.
2. Cena je stanovená formou jednotkovej sadzby, t. j. cena za určenú mernú jednotku cestovného lístka - za jeden kus cestovného lístka. Jednotková cena za predmet zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov a vykonávacích vyhlášok vo výške:
3. za jeden kus jednorazového cestovného lístka bez DPH ............................... EUR
4. za predmet plnenia bez DPH pri náklade 11. 000 000

(jedenásťmiliónov) kusov cestovných lístkov ...................................... EUR

1. V cene sú zahrnuté všetky ekonomicky oprávnené náklady (výroba, grafický návrh, balenie, čiastkové dodávky na miesto určenia s plnením predmetu dohody
2. Cena predmetu plnenia je platná počas doby platnosti zmluvy v zmysle článku XIII bod 1

 tejto zmluvy.

 **Článok V.**

 **Platobné podmienky**

1. Právo vystaviť daňový doklad (faktúru) za vyrobený a dodaný predmet plnenia podľa článku II tejto zmluvy vzniká dodávateľovi v deň uskutočnenia príslušnej čiastkovej dodávky. Dátum uskutočnenia zdaniteľného plnenia je deň prevzatia príslušnej dodávky, odovzdaním príslušnej dodávky poskytovateľom. Prílohou daňového dokladu (faktúry) je kópia dodacieho listu uskutočnenej čiastkovej dodávky.
2. Splatnosť riadne vystaveného daňového dokladu (faktúry**) je 45 dní** od vystavenia faktúry objednávateľovi. Ak deň splatnosti daňového dokladu (faktúry) pripadne na sobotu, nedeľu alebo sviatok, splatnosť sa posúva na najbližší nasledujúci pracovný deň.
3. Lehota splatnosti sa považuje za zachovanú odpísaním celej fakturovanej čiastky z účtu objednávateľa najneskôr v posledný deň lehoty splatnosti.
4. Daňové doklady (faktúry) hradí objednávateľ prevodom na účet dodávateľa, ktorý je uvedený na daňovom doklade (faktúre).
5. Daňový doklad (faktúra) musí obsahovať číslo zmluvy objednávateľa uvedené na zmluve a všetky údaje vyžadované príslušnými právnymi predpismi.
6. Objednávateľ môže do lehoty splatnosti daňový doklad (faktúru) vrátiť, ak obsahuje:
* nesprávne cenové údaje
* nesprávne alebo neúplné náležitosti daňového dokladu (faktúry) v zmysle platných

právnych predpisov

1. Dodávateľ v takomto prípade vystaví nový daňový doklad (faktúru) a nová lehota splatnosti začne plynúť dňom doručenia opraveného a správne vystaveného daňového dokladu (faktúry).
2. Zmluvné strany sa dohodli, že postúpenie pohľadávok a záväzkov vyplývajúcich z tejto

zmluvy na tretiu osobu je vylúčené.

 **Článok VI.**

**Dodacie podmienky**

1. Dodávateľ dopraví predmet plnenia do miesta určenia, ktorým je Dopravný podnik mesta Košice, akciová spoločnosť, Bardejovská č.6, 043 29 Košice, Slovenská republika.
2. Objednávateľ prevezme predmet plnenia podľa článku II bod 1 tejto zmluvy v lehote požadovanej v písomnej objednávke. Prevzatie predmetu plnenia sa uskutoční po 100 % komisionálnom prepočte prelepených a označených balíkov. Balík je označený štítkom s údajmi: obchodné meno poskytovateľa, meno zodpovedného zamestnanca za balenie, množstvo jednorazových cestovných lístkov, jednotková cena, séria, farba a číselná rada. Objednávateľ zároveň vykoná náhodnú kontrolu akosti a počtu blokov v balíku. Prevzatie sa považuje za komisionálne vykonané, ak bude počas celej doby prevzatia prítomný aspoň jeden poverený zástupca objednávateľa a jeden poverený zástupca dodávateľa.
3. Za objednávateľa sú k prevzatiu a ku kontrole množstva a akosti predmetu plnenia oprávnení zamestnanci Referátu predpredaja - odbyt.
4. Dodávateľ je povinný pri preberaní predmetu zmluvy odovzdať objednávateľovi dodací list. Na dodacom liste vystavenom poskytovateľom pre každú čiastkovú dodávku bude uvedené :

- presné označenie dodávateľa a objednávateľa;

- číslo dodacieho listu

- počty jednotlivých druhov jednorazových cestovných lístkov a celkový počet

- číslo objednávky objednávateľa

- spôsob dodania

- miesto odovzdania a prevzatia

- dátum dodania

1. Objednávateľ sa stáva vlastníkom predmetu plnenia podľa článku II, bodu 1 tejto zmluvy po ukončení prevzatia predmetu plnenia. Skutočnosťou dokladajúcou nezvratne tento moment je podpis zástupcu objednávateľa na dodacom liste. Od tohto okamihu prechádza všetka zodpovednosť za prevzatý predmet plnenia na objednávateľa.
2. Objednávateľ sa zaväzuje odovzdať potvrdený dodací list dodávateľovi ihneď po dodaní predmetu plnenia podľa článku II bodu 1 tejto zmluvy dodávateľom.

 **Článok VII.**

**Reklamácia predmetu plnenia podľa článku II bod 1 tejto zmluvy**

1. Dodávateľ zodpovedá objednávateľovi za riadne dodanie predmetu plnenia podľa článku II tejto zmluvy, najmä za dodržanie technickej špecifikácie podľa príslušnej časti prílohy č. 1 tejto zmluvy.
2. Dodávateľ zodpovedá za to, že jeho plnenie podľa tejto zmluvy či akákoľvek jeho časť bude bezchybná v kvalite, resp. že v záručnej dobe bude spĺňať požadované vlastnosti podľa tejto zmluvy. Záručná doba za kvalitu predmetu plnenia zmluvy je 24 mesiacov od doby prevzatia jednorazových cestovných lístkov objednávateľom.
3. Akékoľvek chyby musí objednávateľ bezprostredne po ich zistení písomne oznámiť (reklamovať) dodávateľovi.
4. Lehota na vybavenie reklamácie je 30 dní od doručenia reklamačného protokolu a chybného predmetu plnenia. Spôsob vybavenia oprávnenej reklamácie dohodne objednávateľ s dodávateľom, a to buď formou finančného plnenia alebo výmenou chybného plnenia predmetu zmluvy za bezchybné.
5. Objednávateľ má právo reklamovať chybný predmet plnenia kedykoľvek behom záručnej doby. K reklamácii objednávateľ priloží chybné bloky lístkov a časť obalu z balíka s označením mena zamestnanca poskytovateľa zodpovedného za balenie a so zápisom o zistených chybách predmetu plnenia.
6. Reklamáciu zjavných chýb dodávky predmetu plnenia zmluvy podľa článku II bod 1 tejto zmluvy uplatní zástupca objednávateľa bezprostredne po ich zistení, v rámci prevzatia predmetu plnenia v mieste plnenia. V tomto prípade sa jedná o chybné plnenie dodávateľa a objednávateľ má právo predmet plnenia zmluvy odmietnuť prevziať. O zistených chybách bude spísaný písomný protokol podpísaný oprávnenými zástupcami objednávateľa a dodávateľa. Protokol bude spísaný v dvoch vyhotoveniach, z nich každá zo zmluvných strán prevezme jeden výtlačok. Pre tento prípad sa dodávateľ zaväzuje nahradiť predmet plnenia zmluvy, chybné cestovné lístky za nepoškodené, a to najneskôr do 30 dní od komisionálneho prepočtu, príp. od prevzatia plnenia v mieste plnenia, pri zachovaní označenia série a príslušnej číselnej rady.
7. V prípade zistenia, že viac než 50 % dodávky predmetu plnenia zmluvy podľa článku II bod 1 tejto zmluvy má zjavné chyby, objednávateľ má právo odmietnuť prevzatie celej dodávky.
8. Dodávateľ nezodpovedá za chyby spôsobené vonkajšími udalosťami, ktoré sám nespôsobil, a to najmä za chyby vzniknuté po dodaní predmetu plnenia alebo jeho časti objednávateľovi, najmä poškodenie predmetu plnenia zmluvy živelnou udalosťou, mechanickým poškodením zo strany objednávateľa alebo tretej osoby, nevhodným skladovaním, alebo prepravou, prípadne použitím k účelu, ktorý nie je obvyklý pre tento druh predmetu plnenia zmluvy.
9. Uplatnením nárokov z chýb predmetu dohody nie je dotknutý nárok objednávateľa na náhradu škody.
10. V prípadoch zodpovednosti za chyby neupravených touto dohodou sa postupuje podľa stanovení § 560 a nasl. Obchodného zákonníka.

 **Článok VIII.**

**Súčinnosť dodávateľa a objednávateľa**

1. Výrobu predmetu plnenia zmluvy zabezpečuje dodávateľ v súlade s prílohou č. 1 tejto zmluvy - Technickou špecifikáciou jednorazových cestovných lístkov (ďalej len JCL) a objednávateľom odsúhlasenými grafickými návrhmi.
2. Podklady k výrobe JCL budú poskytovateľom riadne dodané objednávateľom po podpise tejto zmluvy. Objednávateľ prehlasuje a zaručuje dodávateľovi, že žiadny podklad dodaný dodávateľom k výrobe JCL nezasahuje a neoprávnene nenarušuje práva tretích osôb, najmä práva autorské, práva k ochrannej známke, patentu a k ostatným predmetom duševného vlastníctva spojené s dodanými podkladmi a podklady nebudú poskytnuté bez vedomia a povolenia takýchto subjektov, či autorov. Objednávateľ je oboznámený s tým, že nesie plnú právnu zodpovednosť za dôsledky, ktoré by vznikli porušením tohto prehlásenia.
3. Všetky podklady pre odsúhlasenie farebných návrhov - podklady k tlači zaslané dodávateľom, sa objednávateľ zaväzuje vrátiť (potvrdiť) dodávateľovi najneskôr do 3 dní od ich doručenia. V prípade, ak objednávateľ nedodrží uvedený termín vrátenia podkladov zaslaných k odsúhlaseniu a tým znemožní alebo ohrozí včasné splnenie záväzku dodávateľa, objednávateľ je povinný dohodnúť s dodávateľom nový termín splnenia záväzku.
4. Zmluvné strany sa zaväzujú zachovať povinnosť mlčanlivosti v prípade informácii týkajúcich sa vlastnej spolupráce a vnútorných záležitostí zmluvných strán, najmä ak by ich zverejnenie mohlo poškodiť druhú zmluvnú stranu.
5. Hotové jednorazové cestovné lístky bude dodávateľ dodávať objednávateľovi na základe zaslaných písomných objednávok (článok II bod 5 zmluvy).
6. Pokiaľ objednávateľ odstúpi od zmluvy alebo z iného dôvodu neležiaceho na strane dodávateľa neodoberie dohodnuté množstvo predmetu plnenia ani po písomnom upozornení od dodávateľa, je dodávateľ oprávnený po písomnom upozornení zaslanom objednávateľovi a po stanovení primeranej dodatočnej lehoty na odobratie, vyúčtovať náklady, vzniknuté so spracovaním zákazky, resp. v dôsledku neodobratia dohodnutého množstva predmetu plnenia, prípadne i náklady na likvidáciu zostatkového množstva neodobraných JCL.
7. Pokiaľ odstúpi dodávateľ od zmluvy z dôvodu, za ktorý nezodpovedá objednávateľ, je dodávateľ povinný nahradiť objednávateľovi škodu spôsobenú takýmto odstúpením.

**Článok IX.**

**Zmluvná pokuta a úrok z omeškania**

1. Pokiaľ bude dodávateľ v omeškaní so splnením termínov dohodnutých podľa tejto zmluvy a objednávky, má objednávateľ nárok na zmluvnú pokutu vo výške 0,025 % ceny nedodaného predmetu plnenia, a to za každý deň omeškania.
2. V prípade omeškania objednávateľ s platením fakturovanej čiastky (daňového dokladu - faktúry), je dodávateľ oprávnený požadovať po objednávateľovi uhradenie úrokov z omeškania vo výške 0,025 % z dlžnej čiastky za každý deň omeškania.
3. Ak jedna zmluvná strana písomne neuplatní dohodnutú sankciu podľa tohto článku voči druhej zmluvnej strane v lehote do 30 kalendárnych dní odo dňa, kedy tak mohla urobiť prvý raz, alebo v lehote do 30 kalendárnych dní odo dňa, kedy došlo k dodatočnému splneniu záväzku, zmluvné strany po uplynutí takto stanovenej doby už voči sebe nebudú žiadne takto dohodnuté sankcie uplatňovať, pričom tento postup budú považovať za využitie svojho dispozitívneho oprávnenia na uplatnenie sankcií.
4. V prípade omeškania dodávateľa s vybavením reklamácie v lehote dohodnutej podľa článku VII, bod 4 tejto zmluvy je objednávateľ oprávnený uplatňovať zmluvnú pokutu vo výške 0,05 % z hodnoty reklamovaného tovaru za každý deň omeškania. Uplatnením zmluvnej pokuty nie je dotknuté právo objednávateľa na náhradu škody.

**Článok X**

**Zvláštne dojednania pre predmet plnenia**

1. Dodávateľ sa zaväzuje, že pri výrobe JCL budú uplatnené všetky bezpečnostné opatrenia, ktoré budú brániť zneužitiu JCL na škodu objednávateľa.
2. Dodávateľ zaručuje objednávateľovi, že v priebehu prípravy a výroby predmetu plnenia nedôjde k úniku ani k inému zneužitiu materiálov používaných k výrobe, podkladov k tlači, a ani dokončeného predmetu plnenia zmluvy dočasne uskladneného v objekte dodávateľa.
3. Dodávateľ sa zaväzuje, že predmet plnenia ani podklady k tlači predmetu plnenia nebudú bez predchádzajúceho písomného súhlasu objednávateľa poskytnuté tretej osobe.
4. Zmluvné strany vyhlasujú, že pokiaľ by došlo k porušeniu povinnosti dodávateľom po podpise tejto zmluvy uvedenej v bode 1,2 a 3 tohto článku zmluvy, objednávateľ bude za každé porušenie oprávnený uplatniť si zmluvnú pokutu od dodávateľa vo výške 5 000,- EUR (slovom päťtisíc).
5. Dodávateľ sa zaväzuje zaplatiť objednávateľovi túto zmluvnú pokutu. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje dodávateľ uhradiť objednávateľovi bezodkladne po výzve objednávateľom.
6. Chybné a skúšobné výtlačky predmetu plnenia budú odborne a kvalifikovane zničené v objekte dodávateľa a potvrdenie o likvidácii je dodávateľ povinný bezodkladne zaslať objednávateľovi.

**Článok XI**

**Zodpovednosť za škodu**

1. Každá zo zmluvných strán nesie zodpovednosť za spôsobenú škodu v súvislosti s porušením všeobecne záväzných právnych predpisov a ustanovení tejto zmluvy. Obidve zmluvné strany sa zaväzujú vyvíjať maximálne úsilie na predchádzanie škôd a minimalizácii vzniknutých škôd.
2. Žiadna zo zmluvných strán nezodpovedá za škodu, ktorá vznikla v dôsledku vecne nesprávneho alebo inak chybného zadania, ktoré obdŕžala od druhej zmluvnej strany.
3. Zmluvné strany majú vzájomný nárok na náhradu škody i v prípade, že sa jedná o porušenie povinnosti, na ktorú sa vzťahuje zmluvná pokuta, pokiaľ sa zmluvné strany písomne nedohodnú inak.

**Článok XII**

**Ostatné ustanovenia**

1. Dodávateľ prehlasuje, že dodávaný tovar nie je zaťažený právom tretích osôb.
2. Pri podstatnom porušení povinností vyplývajúcich z tejto zmluvy môže oprávnená strana okamžite odstúpiť od zmluvy a požadovať od povinnej strany náhradu škody v súlade s platnou právnou úpravou. Odstúpenie oprávnená strana uskutoční v písomnej forme a zašle na adresu sídla druhej zmluvnej strany uvedenú v tejto zmluve, alebo na inú písomne oznámenú adresu v prípade zmeny sídla. Odstúpením od tejto zmluvy nedochádza k zrušeniu zmluvného vzťahu od samého počiatku, vzájomné plnenia, ktoré si zmluvné strany do ukončenia zmluvy odstúpením od zmluvy poskytli, si obidve zmluvné strany ponechajú.
3. Zmluvné strany sa dohodli, že za podstatné porušenie zmluvných povinností :

bude objednávateľ považovať:

- opakované nedodržanie dodacej lehoty o viac než 10 dní;

- nevybavenie reklamácií v lehote dohodnutej v článku VII tejto zmluvy;

- ak dodaný tovar nebude opakovane zodpovedať vlastnostiam dohodnutým v tejto zmluve.

bude dodávateľ považovať:

- nedôvodné neodobratie tovaru;

- opakované neuhradenie faktúr v lehote splatnosti o viac než 30 dní;

1. Ak oprávnená strana nevyužije právo bez zbytočného odkladu odstúpiť od zmluvy je oprávnená odstúpiť od zmluvy len po márnom uplynutí lehoty, ktorú určí druhej zmluvnej strane na dodatočné splnenie záväzku.
2. Zmluvu môže vypovedať ktorákoľvek zo zmluvných strán aj bez udania dôvodu, zaslaním písomnej výpovede druhej zmluvnej strane na adresu jej sídla. Výpovedná lehota je 1 mesiac a začína plynúť od prvého dňa mesiaca nasledujúceho po mesiaci, v ktorom bola výpoveď doručená.
3. V prípade pochybností o dátume doručenia sa má za to, že výpoveď resp. odstúpenie od zmluvy bolo doručené druhej zmluvnej strane 3. deň po jeho odoslaní.

**Článok XIII**

**Spoločné a záverečné ustanovenia**

1. Zmluva nadobúda účinnosť dňom nasledujúcim po dni zverejnenia v zmysle zákona č.546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a doplňujú niektoré zákony. Zmluva sa uzatvára na dobu 24 mesiacov alebo do vyčerpania obchodovateľného objemu podľa článku II, bodu 4 tejto zmluvy alebo podľa toho, ktorá skutočnosť nastane skôr.
2. Záväzok dodávateľa vyplývajúci z tejto zmluvy je splnený vyrobením a dodaním predmetu plnenia podľa článku II a článku III tejto zmluvy, vyfakturovaním ceny podľa článku IV tejto zmluvy a pri dodržaní platobných podmienok uvedených v článku V tejto zmluvy.
3. Záväzok objednávateľa vyplývajúci z tejto zmluvy je splnený prevzatím predmetu plnenia podľa článku II tejto zmluvy, pokiaľ tomu nebráni chybné plnenie zo strany dodávateľa a zaplatením ceny podľa článku IV tejto zmluvy pri dodržaní platobných podmienok uvedených v článku V tejto zmluvy. Ustanovenia o nutnej súčinnosti zostávajú nedotknuté.
4. Túto zmluvu je možné meniť a dopĺňať len písomnou dohodou oboch zmluvných strán a to formou číslovaného dodatku.
5. Táto zmluva je vyhotovená v troch vyhotoveniach, z ktorých jedno vyhotovenie dostane dodávateľ a dve vyhotovenia dostane objednávateľ.
6. Zmluvné strany sú si povinné oznámiť zmenu identifikačných údajov písomne do 30 dní od dátumu ich realizácie.
7. V prípade, že niektoré ustanovenia zmluvy sa stane neplatným, nemá to vplyv na platnosť zmluvy ako celku. Pre tento prípad sa zmluvné strany zaväzujú, že takéto neplatné ustanovenia nahradia ustanoveniami inými, ktoré ich v právnom aj obchodnom zmysle najbližšie nahradzujú. Tento vzťah sa spravuje slovenským právnym poriadkom t. j. ustanoveniami Obchodného zákonníka a súvisiacimi právnymi predpismi. Prípadné spory vzniknuté zo zmluvy budú zmluvné strany riešiť vždy najskôr vzájomným rokovaním.
8. Informácie, ktoré si zmluvné strany navzájom poskytnú pri plnení zmluvy sa považujú za dôverné. Táto povinnosť trvá aj po ukončení platnosti zmluvy. Zmluvné strany sa zaväzujú neposkytovať a nezverejňovať žiadne informácie, ktoré získali v súvislosti s vykonávaním činnosti podľa zmluvy tretím osobám s výnimkou osôb, ktorých oprávnenie vyplýva z príslušných právnych predpisov.

Príloha č.1: Technická špecifikácia cestovných lístkov

V Košiciach, dňa ......................2019 V ......................................, dňa .....................2019

Objednávateľ: Dodávateľ:

............................................................. .............................................................

 Mgr. Marcel Čop,

 predseda predstavenstva

Dopravný podnik mesta Košice,

 akciová spoločnosť

.............................................................

 Ing. Vladimír Padyšák

člen predstavenstva a generálny riaditeľ

 Dopravný podnik mesta Košice,

 akciová spoločnosť